Názov kvalifikácie:	Elektromechanik - silnoprúdová technika	
Číselné označenie kvalifikácie
(kód SK ISCO- 08):	
7412001	
Povolanie, ktorého sa kvalifikácia týka:	7412 - Elektromechanici a autoelektrikári	
Druh kvalifikácie:	Čiastočná kvalifikácia	

Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu  pre nadobudnutie danej kvalifikácie:	

400 hodín	
Z toho teoretická príprava:
Z toho praktická príprava:	150 hodín

250 hodín	
Doklad o nadobudnutej kvalifikácii: 	Osvedčenie o čiastočnej kvalifikácii	
Kvalifikačný štandard pre ISDV

Odborné vedomosti 
	Odborné zručnosti
	
ELEKTROMECHANIK  - SILNOPRÚDOVÁ  TECHNIKA vie/má:

-	použiť správnu odbornú elektrotechnickú terminológiu v pracovnom styku, 
-	profesionálne rozlíšiť a definovať základné elektrotechnické pojmy - živá a neživá časť elektrotechnického zariadenia, ochrany živých a neživých častí elektrických zariadení, účinky elektrického prúdu na ľudský organizmus, prvá pomoc pri úraze elektrickým prúdom,
-	farebne identifikovať  vodiče, rozumie písmenovému značeniu vodičov a svoriek,
-	definovať a určiť elektrotechnické materiály používané v elektrotechnike na základe ich vlastností, 
-	definovať a popísať funkciu elektrických strojov a prístrojov, 
-	definovať siete  a sústavy nízkeho, vysokého a veľmi vysokého napätia, 
-	definovať základné druhy elektrických pohonov, 
-	zvoliť účinné ochranné a istiace prvky v elektrických obvodoch,
-	definovať po základnej stránke všetky oblasti výroby, prenosu a využitia elektrickej energie, 
-	riešiť jednoduché technické výpočty s použitím elektrotechnických tabuliek a noriem,
-	riadiť vlastné financie použitím základných pravidiel, 
-	zveľaďovať a chrániť svoj majetok.
	ELEKTROMECHANIK  -  SILNOPRÚDOVÁ    TECHNIKA  je zručný v oblasti /vie :

-	samostatne čítať technické výkresy, elektrotechnické schémy, pracovné návody,
-	zvoliť správny technologický postup obrábania materiálov používaných v elektrotechnike na základe  ich vlastností,
-	merať s meracími prístrojmi  elektrické veličiny a vyhodnotiť ich,
-	diagnostikovať pomocou meracích prístrojov poruchy elektrických vedení,
-	zvoliť správne technologické postupy, pracovné pomôcky, pracovné náradie a servisnú techniku pri montáži, opravách a údržbe zariadení,
-	odstraňovať poruchy elektrických zariadení malého a nízkeho napätia,
-	spájať elektricky vodivé materiály rôznymi spôsobmi,
-	navrhnúť, zostaviť, zapojiť a oživiť silnoprúdové obvody,
-	zabezpečiť pracovisko z hľadiska bezpečnosti práce,
-	dodržiavať zásady bezpečnosti a ochrany pri práci, hygieny práce a ochrany životného prostredia,
-	poskytnúť prvú pomoc pri úraze elektrickým prúdom.	

Hodnotiaci štandard pre ISDV
Predmetom overenia a hodnotenia bude:

Teoretická časť:
Základné  pojmy a vzťahy v elektrotechnike
1.Uviesť základné vzťahy medzi elektrickým napätím, prúdom, odporom, výkonom a prácou pre jednosmerný a striedavý prúd.
2. Riešiť jednoduché elektrické obvody.
3. Popísať rozdelenie a značenie elektrických sietí.
4. Popísať spôsoby označenia vodičov a svoriek.
5. Popísať stupne ochrany krytím.
Bezpečnosť pri obsluhe a práci na elektrických zariadeniach 
1.Vysvetliť rozdiel medzi obsluhou a prácou na elektrickom zariadení.
2.Popísať  opatrenia pre zaistenie bezpečnosti pri práci bez napätia.
3.Popísať opatrenia pre zaistenie bezpečnosti pri práci pod napätím.
4.Popísať opatrenia pre zaistenie bezpečnosti pri práci v blízkosti živých častí.
 5.Vysvetliť princíp prúdového chrániča a uviesť príklady použitia.
Dimenzovanie, istenie a kladenie elektrických vedení
1.	Uviesť základné zásady pre dimenzovanie vedenia s ohľadom na prúdovú zaťažiteľnosť, teplotu okolia, uloženie a zoskupenia vodičov a charakter záťaže a na dovolený úbytok napätia.
2.	Vysvetliť princíp pôsobenia ochrán proti nadprúdom. 
3.	Popísať základné princípy pre montáž elektrických vedení nízkeho napätia.
Ochrana pred úrazom elektrickým prúdom
1.Uviesť prostriedky ochrany živých a neživých častí, vysvetliť ich funkciu.
2.Uviesť prostriedky ochrany pri poruche,  vysvetliť ich funkciu.
3.Uviesť prehľad opatrení pre ochranu pred úrazom elektrickým prúdom.
4.Uviesť medze dovolených dotykových napätí.
5.Uviesť a popísať triedy ochrany elektrických predmetov.
Prvá pomoc pri úraze elektrickou energiou	
1.Popísať účinky elektrického prúdu na človeka.
2.Popísať poskytnutie prvej pomoci pri úraze elektrickým prúdom.
Praktická časť:
Orientácia v technickej dokumentácii a normách, používanie tejto dokumentácie pri práci na elektrických zariadeniach
1.Orientovať sa v technickej dokumentácii zariadení a prístrojov (praktická realizácia).
2.Rozlišovať na elektrotechnických výkresoch schematické elektrotechnické značky (praktická realizácia).
3.Orientovať sa v znázornených elektrických obvodoch spôsobom umožňujúcim premeriavať a opravovať elektrické zariadenia (praktická realizácia).
Voľba postupu práce, náradia, pomôcok a meradiel pre demontáž a montáž, zapojovanie a opravy elektrických sietí
1.Naplánovať postup práce podľa zadania (praktická realizácia s ústnym zdôvodnením).
2.Zvoliť potrebné náradie, materiál a meracie prístroje(praktická realizácia s ústnym zdôvodnením).
3.Spracovať kalkuláciu nákladov a vypracovať cenovú ponuku (praktická realizácia s ústnym zdôvodnením).
Diagnostikovanie porúch elektrických vedení
1.Diagnostikovať poruchu na elektrickom vedení a rozhodnúť o postupe opravy (praktická realizácia).
2.Vyskúšať funkčnosť vedenia (praktická realizácia).

Prevádzanie prípravných činností pri montáži, inštalácii a opravách technických zariadení so zameraním na elektronické prvky.	
1.Upravovať konce vodičov, zhotovovať formy a zväzky (praktická realizácia).
2.Vykonať montáž domovej prípojky, rozvodníc nízkeho napätia, vrátane ochranných a istiacich prístrojov (praktická realizácia).
3.Zapojiť káblové a prípojkové skrine (praktická realizácia).
4.Určiť a použiť úložný materiál v závislosti od  prostredia (praktická realizácia).
5.Zapojiť inštalačné prvky (praktická realizácia).
6.Skontrolovať  funkčnosť , zmerať parametre vedenia v súlade s technickou dokumentáciou (praktická realizácia).